laion/Wikipedia-Exotic huggingface dataset:
Anatoli Ljadov

Anatoli Konstantinovitš Ljadov (30. aprill / 12. mai 1855 Peterburi – 15./28. august 1914 Borovitši lähedal) oli vene helilooja, muusikapedagoog ja dirigent. Ta sündis muusikute peres ja esimese mitteametliku muusikahariduse sai ta oma dirigendist kasuisalt. 1870. aastal astus ta Peterburi konservatooriumi õppima klaverit ja viiulit. Varsti loobus ta pillimänguõppest ning keskendus kontrapunktile ja fuugale, säilitades siiski hea klaverimänguoskuse. Tema annet tunnustas teiste hulgas Modest Mussorgski ning ta suhtles lähedalt heliloojate rühmitusega Võimas Rühm. Ta õppis kompositsiooni ka Nikolai Rimski-Korsakovi juhendamisel. Alates 1878. aastast õpetas ta Peterburi konservatooriumis, tema õpilaste seas olid näiteks Sergei Prokofjev ja Mart Saar. 1884. aastal ta abiellus.
Sokratese vanne

Sokratese vanne (saksa keeles Sokratischer Eid) ehk sokraatiline vanne õpetajatele on vanne, mille koostas arstide Hippokratese vande eeskujul pedagoog Hartmut von Hentig. "Õpetaja või kasvatajana võtan endale kohustuse: austada iga lapse eripärasid ja kaitsta neid ka teiste ees; tagada lapse kehaline ja vaimne puutumatus/ühtsus; panna tähele lapse meele (tunde)liigutusi, kuulata teda ja võtta tõsiselt; kõigele, mis ma lapse isikuga teen, püüan saada tema nõusoleku, samamoodi nagu ma toimin ka täiskasvanutega; seletada lapsele tema arengu seaduspärasusi, kuivõrd need tuntavad on, heas võtmes ja võimaldama lapsel neid reegleid omaks võtta; tuua esile ja arendada tema andeid (eelsoodumusi); kaitsta tema nõrku külgi, olles tema kõrval ja koos temaga ületades hirmu, süütunde, kurjuse ja vale, kahtlused ja usaldamatuse, valu ja egoismi, kui temal peaks seda vaja olema; mitte murdma tema tahet – ka siis, kui see mõttetusena tundub; aitama tal oma tahet mõistlikumaks muuta; õpetama talle täiskasvanulikku otsustusvõimet, vastastikuse teadustamise ja arusaamise kunsti; valmistama teda ette kollektiivi liikmena vastutusest osa võtmiseks, selles plaanis, et; siduda end selle maailmaga, nii nagu ta on, ilma et heidetaks maailmale ette tema olemist; teada anda, mis ja kuidas on ühine hea elu; pakkuda talle parema maailma visiooni ja lootust, et see ka sündima saaks; õpetada talle tõearmastust, mitte aga tõde – "see on ainult Jumalaga". Sellest lähtudest on minu kohustus: nii hästi kui ma oskan, pakkuda oma eluga eeskuju kuidas selle maailma raskuste, kiusatuste, võimaluste ja iseenda piiratud vaimuannete ning pasliku süüga toime tulla; vastavuses oma jõududega, hoolitseda selle eest, et kasvav põlvkond saaks elada maailmas, mis oleks elamist väärt ja milles pärandiks saadud koormad ja raskused nende ideid, lootusi ja jõude ei lämmataks; põhjendama avalikult oma veendumusi ja tegusid, väljendama kriitikat mis on õigustatud ja asjalik, kontrollima oma otsustusi südametunnistuse kohaselt; seista vastu kõikidele isikutele ja suhetele – avaliku arvamuse survele, erialaliitude huvidele, ametkondlikule staatusele, ametlikele ettekirjutustele, kui need minu vandega võetud kohustuste täitmisel takistuseks võivad saada. " Hartmut von Hentig: Die Schule neu denken. Eine Übung in pädagogischer Vernunft (= Beltz Taschenbuch., 119, köide Essay). Erweiterte Neuausgabe. Beltz, Weinheim u. a. 2003, ISBN 3-407-22119-3, S. 258. Hartmut von Hentig, Der Sokratische Eid der Pädagogen Der Sokratische Eid auf der Homepage der Laborschule Bielefeld. Selles artiklis on kasutatud saksakeelset artiklit de:Sokratischer Eid seisuga 30.12.2015.
Akseli Gallen-Kallela

Akseli Gallen-Kallela (sündinud Axel Waldemar Gallén; 26. aprill 1865 Pori – 7. märts 1931 Stockholm) oli Soome kunstnik. Gallen-Kallela maalid olid algul realistlikud, hiljem maalis ta rahvusromantilises stiilis peamiselt Soome loodust ja "Kalevala"-ainelisi kompositsioone. 20. sajandi alguses muutus tema looming sümbolistlikuks. Gallen-Kallela maalid on rahvusvaheliselt ühed kõige tuntumad soome kunstiteosed. "Keitele järv" (1905) "Poiss ja vares" (1884) "Akka ja kissa" (1885) "Démasquée" (1888) "Mäntykoski Waterfall" (1892) "A Winter Scene From Imatra" (1893) "Sampo kaitsmine" (1896) "Lemminkäise ema" (1897) "The Fratricide" (1897) "Joukahainen's Revenge" (1897) "The Aino triptych" (1891) "Symposion" (1894) "Kullervo needus" (1899) "Kullervo Rides to War" (1901) "Ad Astra" (1907) "Väinämöinen's Boat Journey" (1909) Gallen-Kallela on illustreerinud soome raamatuid. Tema illustratsioone on leidub ka mõningates Eestis ilmunud raamatutes. 1939. aasta "Kalevala" 1959. aasta "Kalevala" 1973. aasta "Kalevala" 1983. aasta Aleksis Kivi "Seitse venda" 2005. aasta Aleksis Kivi "Seitse venda" Ta oli abielus Mary Helena Slööriga ja neil oli kolm last, kellest Jorma Gallen-Kallela oli samuti kunstnik. Gallen-Kallela on maetud Helsingi Hietaniemi kalmistule. Gallen-Kallela muuseum
Johannes Johanson

Johannes Johanson (22. märts 1945 – 26. detsember 2015) oli Eesti merendustegelane. 1994–1997 oli ta Estline'i peadirektor. Johannes Johanson Merevikis (vaadatud 30.12.2015) Johannes Johanson Merevikis
.asia

.asia on tippdomeen Aasia regiooni ettevõtete, organisatsioonide ja eraisikute jaoks. Tippdomeen avalikustati 9. oktoobril 2007 ja avati vabaks registreerimiseks 26. märtsil 2008. 2013. aastaks oli registreeritud üle 455 000 domeeni. Koduleht
.biz

.biz on tippdomeen äriettevõtetele. Kasutusel on alates 2001. aastast. Tippdomeen loodi, et leevendada nõudlust tippdomeeni .com järele ja näiteks võimaldada ettevõtetel registreerida soovitud domeeninimi, kui see on .com laiendiga juba võetud. Domeeni haldab USA tehnoloogiaettevõte Neustar. 2008. aastal ületas registreeritud domeenide arv kahe miljoni piiri.
.com

.com on ülddomeen, mis algselt oli mõeldud äriettevõtetele (lühend ingliskeelsest sõnast commercial 'äriline'). Domeen on kasutusel alates 15. märtsist 1985. Hiljem avati registreerimine kõigile soovijatele. See on kõige kasutatavam domeeninimi.
.coop

.coop on tippdomeen koostööle suunatud ettevõtete ja organisatsioonide (eelkõige ühistute) jaoks. Kasutusel on alates 2001. aastast.
.edu

.edu on tippdomeen haridusasutuste, eelkõige ülikoolide jaoks. Kasutusel on alates 1. jaanuarist 1985.
.gov

.gov on tippdomeen Ameerika Ühendriikide valitsusasutuse jaoks. Kasutusel on alates 1. jaanuarist 1985. Domeeni haldab Ameerika Ühendriikide föderaalvalitsuse juures töötav General Services Administration (GSA). https://home.dotgov.gov/
.info

.info on tippdomeen üldise, raskelt liigitatava teabega tegelevatele serveritele. Kasutusel on alates 2001. aastast. 2008. aastal oli domeeni alla registreeritud üle 5 miljoni veebisaidi. https://info.info/
.int

.int on tippdomeen riikidevaheliste lepingute alusel tegutsevate rahvusvaheliste organisatsioonide jaoks. Kasutusel on alates 3. novembrist 1988.
.jobs

.jobs on tippdomeen töövahenduse ja personalitöö jaoks. Kasutusel on alates 2005. aastast. Domeeni registri haldaja on Employ Media LLC. Registri koduleht
.mil

.mil on tippdomeen USA sõjaväe ja sellele alluvate uurimiskeskuste või teadusasutuste jaoks. On kasutuses alates 1. jaanuarist 1985.
.museum

.museum on tippdomeen muuseumite jaoks. See võeti kasutusele 2001. aastal. Rahvusvaheline Muuseumide Nõukogu on määranud kindlaks asutuste ja isikute rühmad, kes võivad seda domeeni kasutada. about.museum Info domeeni kohta
.mobi

.mobi on tippdomeen viitamaks mobiilteenuseid pakkuvale leheküljele. Kasutusel on alates 2005. aastast. Alates 2010. aastast on domeeni registri haldajaks USA ettevõte Afilias.
.name

.name on tippdomeen eraisikutele (nagu Eestis pri.ee) jaoks. Kasutusel on alates 2001. aastast. Tippdomeeni haldab USA ettevõte Verisign. Tippdomeen on peamiselt ette nähtud domeenide nagu john.doe.name jaoks, kuid on võimalik registreerida ka domeene nagu john.name.
.net

.net on geneeriline üladomeen, mida algselt kasutasid ainult Interneti enda struktuuri teenindavad serverid. Kasutusel on alates 1. jaanuarist 1985. 2015. aastal oli see populaarsuselt neljas tippdomeen (.com, .tk ja .de järel). "Verisign: The Domain Name Industry Brief December 2015"
.org

.org (lühend sõnast 'organisatsioon') on üldine tippdomeen, mis on kasutusel alates 1985. aastast, üks esimestest tippdomeenidest. Algselt kasutasid seda domeeni ainult Ameerika Ühendriikide mittetulundusühingud. 2012. aastaks kasvas domeenile registreeritud saitide hulk kümne miljonini ja on sealt alates püsinud 10 ja 11 miljoni vahel.
.pro

.pro on tippdomeen kvalifitseeritud professionaalidega seotud veebisaitide jaoks. Domeen võeti kasutusele 2004. aasta juunis. Algul oli see avatud vaid Prantsusmaa, Kanada, Saksamaa, Suurbritannia ja USA juristidele, raamatupidajatele, arstidele ja inseneridele. Hiljem registreerimisõigusi laiendati. 2010. aastal oli 42% selle domeeni saitidest registreeritud USAs, 24% Prantsusmaal ja 5% Venemaal.
.tel

.tel on tippdomeen kontaktandmete vahendamiseks. Kasutusel on alates 2005. aastast, üldiselt kättesaadavaks sai 2009. aastal. 2011. aasta alguseks oli tippdomeenile registreeritud üle 300 000 domeeni. 2014. aasta alguses oli registreeritud domeene üle 140 000. Koduleht
Hugo Simberg

Hugo Simberg (24. juuni 1873 Hamina – 12. juuli 1917 Ähtäri) oli soome kunstnik. Simberg oli Akseli Gallen-Kallela õpilane. Tema sümbolistlikest maalidest on tuntumad "Haavatud ingel" ja "Surma aed". Ta on maalinud Tampere toomkiriku freskod. Simberg on maetud Helsingi Hietaniemi kalmistule.
.travel

.travel on tippdomeen reisiteenuseid pakkuvatele ettevõtetele. Kasutusel on alates 2005. aastast. Domeeni haldab Tralliance Registry Management Company (TRMC). 2008. aasta seisuga oli domeeni kasutajaks registreeritud 30 000 veebisaiti.
1973. aasta naftakriis

1973. aasta naftakriis oli aastatel 1973–1974 kestnud naftakriis, mille põhjustas OPECi riikide naftaembargo vastuseks USA otsusele toetada Iisraeli sõjaväge Yom Kippuri sõjas. Vastusena sellele, et USA abistas Iisraeli, otsustasid OPECi araabia riikidest liikmed eesotsas Saudi Araabiaga 17. oktoobril vähendada naftatoodangut 5%. 19. oktoobril kiitis president Nixon heaks abipaketi, millega sai Iisrael relvi ja varustust 2,2 miljardi dollari väärtuses. Saudi Araabia kuulutas seepeale USA vastu välja naftaembargo, millega hiljem liitusid ka teised naftat eksportivad riigid. Naftaembargot laiendati ka Euroopa riikidele, mis põhjustas 1973. aasta energiakriisi.
Takeaki Matsumoto

Takeaki Matsumoto (jaapani keeles 松本 剛明 Matsumoto Takeaki; sündinud 25. aprillil 1959 Tōkyōs) on Jaapani poliitik (Jaapani Demokraatlik Partei). Ta oli aastal 2011 (9. märtsist kuni 2. septembrini) Jaapani välisminister. Ta sündis aastal 1959 Tōkyōs. Ta on lõpetanud Tōkyō Ülikooli. Ta oli 9. märtsist 2011 kuni 2. septembrini 2011 Jaapani välisminister. Tema vanavanaisa Itō Hirobumi oli mitmekordne Jaapani peaminister. Tema isa Juro Matsumoto oli augustist 1989 kuni veebruarini 1990 Jaapani kaitseminister.
Audencia Business School

Audencia Business School on Pariisis, Nantesis ja Pekingis asuvate linnakutega Euroopa äriülikool. Financial Timesi edetabelis platseerus Audencia 2015. aastal Euroopa äriülikoolide seas 63. kohale. Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehed ja poliitikud, nt Jean Arthuis (Prantsuse poliitik) ja Thomas Cailley (filmitegija). Kool on École nationale de l'aviation civile partneriks kaks kraadi insener / manager. "Audencia Business School". Originaali arhiivikoopia seisuga 25. detsember 2015. Vaadatud 30. detsembril 2015. Audencia: La réaccréditation EQUIS pour 5 ans renforce la triple couronne d’Audencia Enac : Partenariat avec l'Ecole de Commerce de Nantes Ametlik koduleht
Yukio Edano

Yukio Edano (jaapani keeles 枝野 幸男 Edano Yukio; sündinud 31. mail 1964 Utsunomiyas) on Jaapani poliitik (Jaapani Demokraatlik Partei). Ta oli aastatel 2011–2012 Jaapani majandus-, kaubandus- ja tööstusminister, lisaks oli ta märtsis 2011 Jaapani välisministri kohusetäitja. Ta sündis aastal 1964 Utsunomiyas (on Tochigi prefektuuri keskuseks). Ta on lõpetanud Tohoku ülikooli.
Selenga rajoon

Selenga rajoon on 2. järgu haldusüksus Venemaal Burjaatia Vabariigis. Rajoon jaguneb 13 külaasunduseks, milles on kokku 37 asulat. Halduskeskus on Gussinoozjorski linn. Q126740474 Rajooni koduleht
August Kasvand

August Kasvand (30. detsember 1890 Koigera, Võrumaa – 7. märts 1980 Tartu) oli eesti matemaatik ja pedagoog. Õppis Kärgula vallakoolis, Võru elementaarkoolis ja Võru linnakoolis, lõpetades viimase 1909. aastal. 1910. aastal sooritas algkooliõpetaja kutseeksami ja 1913. aastal matemaatika ja geograafia kodukooliõpetaja kutseeksami. Ta osales aastatel 1919–1920 Tartu Ülikooli juures keskkooliõpetajate asetäitjate kursustel. 1933. aastal lõpetas Tartu Ülikooli matemaatika-loodusteaduskonna. Töötas õpetajana Piilsis, Nüplis (1910–1914), Nuustaku Progümnaasiumis, Võrumaa Rahvahariduse Seltsi Poeglaste Gümnaasiumis, Tartu Linna 16. Algkoolis, Tartu Linna Tütarlaste Gümnaasiumis ja Tartu 1. Keskkoolis. 1944. aastast töötas Tartu Õpetajate Seminaris. Pärast seminari reorganiseerimist Tartu Õpetajate Instituudiks määrati ta 1947. aastast matemaatika-füüsika ja loodusteaduse osakonna juhatajaks. 1950. aastast oli August Kasvand füüsika-matemaatika kateedri juhataja. Aastatel 1957–1959 oli sama kooli (tolleaegse nimega Tartu Pedagoogiline Kool) õppepraktika juhendaja. 1957. aastal jäi pensionile. Aastatel 1959–1962 oli August Kasvand Tartu Riikliku Ülikooli elementaar-matemaatika ja matemaatika õppemetoodika õppejõud. August Kasvand on paljude matemaatikaõpikute autor või kaasautor. 1947 Eesti NSV teeneline õpetaja Tähtpäevi detsembris. Nädal. Koit, 22.12.2015 "Olaf Prinits. August Kasvandit mälestades" (PDF). Originaali (PDF) arhiivikoopia seisuga 4. märts 2016. Vaadatud 30. detsembril 2015. Eesti NSV Ülemnõukogu Presiidiumi seadlus Eesti NSV teenelise õpetaja aunimetuse andmise kohta. Silmapaistvate teenete eest hariduse alal anda Eesti NSV teenelise õpetaja aunimetus: August Kasvandile, Tartu Õpetajate Instituudi õpetajale, Punaväelane: Punaarmee [7. laskurdiviisi] poliitosakonna ajaleht, 7 november 1947
.eus

.eus on tippdomeen baski keele ja kultuuriga seotud asutustele ja eraisikutele. ICANN kinnitas domeeni loomise detsembris 2013. Domeen võeti kasutusele 2014. aastal. http://www.domeinuak.eus/
Vanne

Vanne on kindlaksmääratud sõnastusega tõotus, mis on esitatud tunnistajate juuresolekul[viide?]. Näiteks välismaalane, kes taotleb Eesti kodakondsust, peab andma vande: "Taotledes Eesti kodakondsust, tõotan olla ustav Eesti põhiseaduslikule korrale." Ajateenistujad annavad teenistuse alguses sõdurivande. Eesti Vabariigi President ja Riigikogu liikmed annavad enne ametisse asumist ametivande. arstivanne olümpiavanne Sokratese vanne Viru vanne Peeter Järvelaid. Sõdurivandest, vastutusest ja omariiklusest. Pärnu Postimees, 27.02.2009 EKSS: vanduma
Helle Abel

Helle Abel (sünninimi Adele Helene Ferchen; ka Helle Aabel; 15. jaanuar 1907 Otepää – 29. detsember 1990 Viljandi) oli eesti õpetaja ja karskustegelane. Aastatel 1927–1944 töötas Kanepi Kõrgema Algkooli ja Kanepi Mittetäieliku Keskkooli algklasside õpetajana. Koos abikaasa Roland Abeliga oli ta Kanepi Laulu ja Mängu Seltsi karskuse osakonna asutajaid. Ta lavastas lastenäidendeid ja laulumänge. 1944. aastast elas Viljandis. Ta on maetud Kanepi-Mäe kalmistule. Tähtpäevi detsembris. Nädal. Koit, 22.12.2015 "Kanepi kihelkonna kultuurilooline kalender 2012" (PDF). Originaali (PDF) arhiivikoopia seisuga 4. märts 2016. Vaadatud 30. detsembril 2015. Kultuuriloolised kalmud Kanepi Mäe kalmistul
Tahtamukai rajoon

Tahtamukai rajoon on 2. järgu haldusüksus Venemaal Adõgee vabariigis. Rajoonis on 7 kohalikku omavalitsusüksust ja 27 asulat. Q126682725  Tahtamukai rajoon – pildid, videod ja helifailid Wikimedia Commonsis Tahtamukai rajooni koduleht
Natoli

Natoli on itaalia perekonnanimi. Seda nime on kandnud järgmised tuntud isikud: Aldo Natoli (1906–1971), Itaalia ärimees ja poliitik Cav. Antonino Natoli (1857–1919), prantsuse-itaalia filantroop ja ärimees Guido Natoli (1893–1966), Itaalia pankur Giacomo Natoli (1846–1896), Itaalia pankur ja poliitik Giuseppe Natoli (1815–1867), Itaalia riigimees Luigi Natoli (1799–1875), Itaalia katoliku kiriku peapiiskop Vincenzo Natoli (1690–1770), Itaalia kohtunik Antonino Natoli (1539–1618), katoliku kiriku pühak Francesco Natoli, itaalia aadlik Giovanni Natoli, Sitsiilia aadlik Luigi Natoli (1857–1941), itaalia kirjanik Natoli suguvõsa Palazzo Natoli
Müüdilisus

Müüdilisus ja müütilisus on paralleelsed mõisted, mis spetsiifiliste tähenduste rõhutamiseks eristatud. Müütilisus ('müütoslikkus') on muinasloolisus, legendaarsus. Müütiline on see, mis sisaldub müütides, mida me teame (ainult) müütide kaudu, mis on uskumise objekt. Nt võib rääkida "müütilisest Kalevipojast", "müütilisest Hellenist", "müütilisest Eedeni aiast" vms. Müüdilisus ('müüdipärasus, müüdipidisus') on müütidega põimunud olelussfäär kui selline. Müüdiline on see, mis toimib läbi müüdi kui olelusviisi, pärib müüdist, saab asu müüdi kaudu. Nt võib rääkida "müüdilisest maailmavaatest", "müüdilisest rahvast", "müüdilisest Teebast". "Müüdiline maailmavaade" oleks selline maailmavaade, mis kaasneb müütidesse uskumisega, kuid pole ise "müütiline", ei ole meile teada müütide kaudu, vaid on üks reaalselt ettekujutatav maailmanägemise viis.
Rohe-paabulind

Rohe-paabulind (Pavo muticus) on Kagu-Aasias elutsev linnuliik faasanlaste sugukonnast. Butchart, S. (2013). Pavo muticus. IUCNi punase nimestiku ohustatud liigid. IUCN 2012.
Teutšežski rajoon

Teutšežski rajoon on 2. järgu haldusüksus Venemaal Adõgee vabariigis. Rajoonis on 7 kohalikku omavalitsusüksust ja 27 asulat. Q126682725  Teutšežski rajoon – pildid, videod ja helifailid Wikimedia Commonsis Teutšežski rajooni koduleht
Iraani kalender

Iraani kalender ehk päikese islami kalender on Iraanis ja Afganistanis kasutusel olev kalender. Selle algusaastaks on 622 m.a.j. Aasta algab kevadisel pööripäeval. Esimeses kuues kuus on 31 päeva, järgmises viies kuus 30 päeva, viimases kuus 29 päeva või (liigaastal) 30 päeva. ajaarvamine islami kalender
Anno mundi

Anno mundi (ladina keeles 'maailma aastal'), lühendatult A.M., on ajaarvamine aastates maailma loomisest Piibli järgi. Kasutusel eriti juudi kalendri puhul. Näiteks aasta 2015 m.a.j. (Gregoriuse kalender) on 5776 A.M. (juudi kalender). Anno Domini ajaarvamine
Hamina

Hamina (rootsi keeles Fredrikshamn, vene keeles Хамина või Фредриксхамн) on linn Soomes Lõuna-Soome läänis Kymenlaakso maakonnas. Asub Soome lahe kaldal. Hamina naabervallad on Anjalankoski linn, Kotka linn, Luumäki, Miehikkälä ja Virolahti. Linnaõigused sai 1653. aastal ning kandis esialgu nime Vehkalahden Uusikaupunki (rootsi Veckelax Nystad). Linn hävis Põhjasõjas, kuid 1723. aastal ehitati uuesti üles ning anti uus nimi, Hamina. 1741. aastal põletati linn taas maha ja 1743. aastal läks linn Venemaa keisririigile. 17. (5) septembril 1809 sõlmiti Haminas pärast Vene-Rootsi sõda Fredrikshamni rahu ehk Hamina rahu. 1812. aastal liideti Hamina taas Soomega. Falun, Rootsi Paide, Eesti Røros, Norra Vordingborg, Taani Hamina Maarja kirik sõbralaat Area of Finland's municipalities 2023-01-01 Population growth biggest in nearly 70 years Hamina koduleht
Peedu Kass (laevakapten)

Peedu Kass (sündinud 3. augustil 1939 Narva – 17. august 2022 Tallinn) oli Eesti kaugsõidukapten ja merendustegelane. Esimesed eluaastad möödusid Ida-Virumaal, Lüganusel. 1943. aastast elas perekond Püssis. Peedu Kass lõpetas põhikooli Püssis ja keskkooli Kiviõlis. 1973. aastal lõpetas ta Tallinna Kalatööstusliku Merekooli laevajuhtimise osakonna kaugsõidutüürimehe diplomiga. 1978 sai ta kaugsõidukapteni diplomi. 1984. aastal lõpetas ta Kaliningradi Kalatööstuse Tehnilise Instituudi insener-laevajuhina ning kaitses 2009. aastal Tallinna Tehnikaülikoolis haridusteaduse alase magistritöö. Aastail 2001-2019 oli ta Veeteede Ameti jäämurdja Tarmo kapten ja aastail 2001-2022 Eesti Merekooli terrestriaalnavigatsiooni õpetaja. Peedu Kass on sõitnud kõigil ookeanidel, aga ka Siberi jõgedel, läbinud Panama, Suessi ja Valge mere – Läänemere kanali ning möödunud kolm korda Hoorni neemest. Ta oli aastail 2011-2020 merekeele nõukoja esimees. Peedu Kass maeti 22. augustil 2022 Lüganuse kiriku kalmistule. Peedu Kass (laevakapten) Merevikis (vaadatud 30.12.2015) Eesti Kaptenid. Eesti Kaptenite Klubi, Tallinn, 2011 Peedu Kass (laevakapten) Merevikis
Hilda Tammsalu

Hilda Tammsalu (kuni 1977 Hilda Pruul; 6. november 1928 Muhu saar – 6. juuni 2006 Tartu) oli eesti loomakasvatusteadlane. Ta lõpetas 1947. aastal Tallinna 4. Keskkooli ning õppis aastatel 1947–1951 Tartu Riikliku Ülikooli põllumajandusteaduskonnas ja siis Eesti Põllumajanduse Akadeemias zootehnikateaduskonnas, mille lõpetas 1952. aastal. Ta oli aastatel 1952–1956 Leningradi Põllumajanduse Instituudi aspirant, kaitses seal 1956. aastal väitekirja ratsiooni rütmilise vaheldumise mõjust noorsigade kasvule ja söödakasutamisele ning sai teaduste kandidaadi kraadi. Ta töötas aastatel 1956–1990 EPA-s õppejõuna, alates 1965. aastast dotsendina. Hilda Pruul. Remontsigade söötmisest rütmiliselt vahelduvate ratsioonidega. // EPA teaduslike tööde kogumik 5 (1958) Hilda Pruul. Söödaproteiini kasutamisest piima tootmiseks piimalehmade suvisel söötmisel. // EPA tead. tööde kogumik 20 (1961) Hilda Pruul. Kaltsiumi ja fosfori kasutamine broilerite nuumamisel. // EPA teaduslike tööde kogumik 39 (1964) Söötade zootehniline analüüs. Tootmispraktika juhend zooinseneriteaduskonna III ja IV kursuse üliõpilastele. Tartu 1987 Eesti teaduse biograafiline leksikon. 4. köide: Sar-Y. Lisa TTEÜ, avaldatud elektrooniliselt 2013, lk. 659 Käesolevas artiklis on kasutatud "Eesti teaduse biograafilise leksikoni" materjale.
Michelangelo (täpsustus)

Michelangelo võib tähendada mitut asja. Michelangelo (Michelangelo di Ludovico Buonarroti Simoni) oli itaalia maalikunstnik, skulptor, poeet ja arhitekt. Michelangelo on eesnimi, mida on kandnud ka teised, sealhulgas Caravaggio. 3001 Michelangelo on asteroid. SS Michelangelo oli ookeanireisilaev. "Michelangelo" on Björn Skifsi laul.
Sulțān bin ‘Abd al-‘Azīz

Sulțān bin ‘Abd al-‘Azīz Āl Sa‘ūd (araabia keeles سلطان بن عبد العزيز آل سعود‎; 5. jaanuar 1928 – 22. oktoober 2011) oli Saudi Araabia kroonprints 2005–2011 ja asepeaminister 1982–2005. Ta oli Ibn Sa’udi poeg ja kuningas Abdullahi vend. Ta sai 1947. aastal Riadi kuberneriks ja 1953. aastal riigi esimene põllumajandusminister. Hiljem oli ta riigi kaitse- ja lennundusminister ning rahvusliku lennufirma Saudi Arabian Airlinesi juhatuse esimees. Sultani poeg Bandar bin Sultan on endine Saudi Araabia suursaadik USAs. "Crown Prince Sultan bin Abdulaziz". Originaali arhiivikoopia seisuga 10. veebruar 2009. Vaadatud 31. detsembril 2015. "HRH Prince Sultan bin Abdulaziz". Originaali arhiivikoopia seisuga 21. oktoober 2010. Vaadatud 31. detsembril 2015.
Mauri Ryömä

Mauri Ryömä (30. oktoober 1911 Helsingi – 28. november 1958 Helsingi) oli Soome vasakpoolne poliitik ja arst. Mauri Ryöma õppis Helsingi Ülikoolis arstiteadust. Juba üliõpilasena osales ta sotsialistlikus üliõpilasliikumises. 1932. aastast töötas ta arstina Rauha psühhiaatriahaiglas ja alates 1939. aastast Nickby haiglas. 1936. aastal valiti ta Soome Sotsiaaldemokraatlik Partei nimekirjas Eduskunna liikmeks, kuid 1937. aasta veebruaris kutsuti ta sundajateenistusse. Ryöma kuulus partei vasakusse tiiba. 1940. aasta kevadel asutas ta Soome-Nõukogude Liidu Rahu ja Sõpruse Ühingu. Jätkusõja ajal oli ta vahistatud. 1944. aasta lõpus astus ta Soome Kommunistlikku Parteisse. 1945. aastal valiti ta Eduskunda Soome Rahva Demokraatliku Liidu nimekirjas. Mauri Ryöma hukkus liiklusõnnetuses. Ta on maetud Helsingi Hietaniemi kalmistule. Mauri Ryömä oli alates 1933. aastast abielus kirjaniku ja tõlkija Elvi Sinervoga (1912–1986). Nende tütar Liisa Ryömä (1947–2017) ja poeg Ilkka Ryömä (1937–1978) olid tõlkijad. http://www.blf.fi/artikel.php?id=5254 http://www.kansanuutiset.fi/artikkeli/2722497-raoul-palmgren-loi-uudenlaisen-tavan-hahmottaa-korkeakulttuuria